Diari Oficial de la Generalitat Valenciana


Sumari del DOGV 3762, del 01-06-2000 (2000/3627)

RESOLUCIÓ de 10 de març de 2000, de la Direcció General de Pesca i Comercialització Agrària, per la qual s'autoritza a Granja Marina de Santa Pola, SL, la instal·lació d'un establiment de granja marina en terrenys de domini públic maritimoterrestre enfront del terme municipal de Guardamar del Segura (Alacant).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/3627


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 10 de març de 2000, de la Direcció General de Pesca i Comercialització Agrària, per la qual s'autoritza a Granja Marina de Santa Pola, SL, la instal·lació d'un establiment de granja marina en terrenys de domini públic maritimoterrestre enfront del terme municipal de Guardamar del Segura (Alacant). [2000/F3627]
  
Vist l'expedient instruït a instància del senyor Antonio Orts Verdú en representació de Granja Marina de Santa Pola, SL, sobre sol·licitud d'autorització administrativa per a la instal·lació d'un establiment de granja marina en terrenys de domini públic maritimoterrestre enfront del terme de Guardamar del Segura (Alacant), de conformitat amb la resolució de concessió d'ocupació de domini públic de data 2 de març de 2000, del Ministeri de Medi Ambient, aquesta Direcció General de Pesca i Comercialització Agrària resol:
  
Primer
  
Atorgar l'autorització administrativa per a la instal·lació d'un establiment de granja marina en terrenys de domini públic maritimoterrestre amb una concessió de 80.500 metres quadrats de superfície de fons marins enfront del terme de Guardamar del Segura (Alacant), definits per un quadrilàter amb les coordenades següents:
  
A: 38º07,274'N 00º35,857'W
  
B: 38º07,274'N 00º35,700'W
  
C: 38º07,086'N 00º35,700'W
  
D: 38º07,086'N 00º38,857'W
  
I d'acord amb les condicions que es mencionen en l'informe de 24 de febrer de 2000, acceptat per l'interessat el 28 de febrer de 2000.
  
Segon
  
L'establiment autoritzat comprendrà la instal·lació de 12 gàbies flotants de 16 metres de diàmetre i quatre gàbies de preengreix de 5,5 metres de diàmetre, amb una ocupació total de 80.500 metres quadrats. El disseny de les gàbies, així com el sistema d'ancoratge serà segons allò que s'especifica en el projecte visat número GN 36/1998 el 24 de novembre de 1998 i l'addenda al projecte de 14 de febrer de 2000. Qualsevol variació del projecte que es produïsca durant la realització inicial o modificacions futures caldrà comunicar-les a la Conselleria d'Agricultura, Pesca i Alimentació, a fi d'aconseguir l'autorització corresponent.
  
Tercer
  
En l'establiment piscícola, del tipus granja marina, segons el que s'estableix en l'article 41 de la Llei 9/1998, de 15 de desembre, de la Generalitat Valenciana, s'autoritza el conreu (preengreix i engreix) de les espècies següents: daurada (Sparus sp.) i llobarro (Dicentrarchus labrax).
  
Quart
  
Es compliran les condicions i prescripcions indicades pel Ministeri de Medi Ambient en la Resolució de data 2 de març de 2000, sobre concessió de l'ocupació de domini públic maritimoterrestre, i la Resolució de declaració d'impacte ambiental, de la Conselleria de Medi Ambient, de 8 de juliol de 1999.
  
Cinqué
  
Aquesta autorització tindrà vigència mentre no es produïsca la paralització de l'activitat sense causa justificada a criteri dels serveis tècnics de la Conselleria d'Agricultura, Pesca i Alimentació, l'extinció de la concessió de domini públic maritimoterrestre determinada per resolució del Ministeri de Medi Ambient o l'incompliment de les mesures correctores determinades per la Conselleria de Medi Ambient en la Resolució de declaració d'impacte ambiental de 8 de juliol de 1999. Les obres d'instal·lació hauran d'estar concloses i l'establiment en normal funcionament en un termini màxim de 15 mesos a partir d'aquesta resolució.
  
Sisé
  
El sistema de tecnologia de conreu s'ajustarà en tot moment a la memòria presentada. Qualsevol variació s'haurà de comunicar a la Conselleria d'Agricultura, Pesca i Alimentació.
  
Seté
  
La iniciació i la terminació de les obres es comunicaran als serveis territorials de la Conselleria d'Agricultura, Pesca i Alimentació. Per a iniciar l'explotació caldrà la inspecció prèvia de les instal·lacions per part dels serveis tècnics de la conselleria.
  
Vuité
  
Els organismes competents podran inspeccionar la marxa de les obres que s'han de realitzar, així com el funcionament de l'establiment. El titular està obligat a permetre l'entrada als inspectors i tècnics corresponents.
  
Nové
  
L'incompliment de les normes ací establides se sancionarà administrativament de conformitat amb la Llei de la Generalitat Valenciana 2/1994, de 18 d'abril, sobre defensa dels recursos pesquers.
  
Deu
  
L'empresa Granja Marina de Santa Pola, SL queda registrada amb el número 013 d'establiments de conreus marins, d'acord amb el que s'estableix en l'article 55 de la Llei 9/1998, de 15 de desembre, de la Generalitat Valenciana.
  
Aquesta resolució no posa fi a la via administrativa i contra aquesta es podrà interposar un recurs d'alçada davant la consellera d'Agricultura, Pesca i Alimentació, en el termini d'un mes, comptador des de l'endemà de la notificació d'aquesta resolució, de conformitat amb el que es disposa en l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 10 de març de 2000.- El director general de Pesca i Comercialització Agrària: José Francisco Ferrando Orta.